
                                         CONSILIUL JUDEŢEAN                                 
HOTĂRÂRE
privind aprobarea Documentaţiei pentru avizarea lucrărilor
de intervenţie  şi a Indicatorilor Tehnico-Economici aferenţi    

obiectivului “Modernizare DJ 162, km 28+633-35+833,
Visuia - Silivaşu de Câmpie, judeţul Bistriţa-Năsăud”
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 28 consilieri judeţeni;

Având în vedere:

- expunerea de motive nr. IX/10008 din 15.07.2014 a Preşedintelui Consiliului Judeţean Bistriţa-Năsăud; 
- raportul comun nr. IV/10009 din 15.07.2014 al Direcţiei tehnice investiţii, lucrări publice - Serviciul administrare drumuri, lucrări publice şi al Direcţiei economice; 
- prevederile art. 44 alin.(1) şi art. 45 din Legea nr. 273/2006 privind finanţele publice locale, cu modificările şi completările ulterioare;
- prevederile art. 5 din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

- prevederile art. 21 din Legea nr. 10/1995 privind calitatea în construcţii, cu modificările şi completările ulterioare;
-  prevederile Hotărârii Consiliului Judeţean Bistriţa-Năsăud nr. 8/2014 privind aprobarea bugetului propriu al Consiliului Judeţean Bistriţa-Năsăud  pe anul 2014 conform Legii bugetului de stat pe anul 2014 nr. 356/2013 şi a estimărilor pe anii 2015-2017, Anexa nr. 1 la Capitolul 84.02 Transporturi, subcapitolul 84.02.03.01 Drumuri şi poduri şi Anexa nr. 2 Programul lucrărilor de întreţinere, reparaţii şi modernizări drumuri judeţene pe anul 2014 - Cheltuieli dezvoltare;
- Documentaţia pentru avizarea lucrărilor de intervenţie pentru obiectivul “Modernizare DJ 162, km 28+633-35+833, Visuia - Silivaşu de Câmpie, judeţul Bistriţa Năsăud”, înregistrată la Consiliul Județean Bistrița-Năsăud sub nr. IVB/9952 din 15.07.2014;
- raportul nr. IB/10531/25.07.2014 al Comisiei economice;
- raportul nr. IB/10534/25.07.2014 al Comisiei de urbanism.
În temeiul art. 91 alin.(1) lit.b), alin.(3) lit.f), art. 97 şi art. 115 alin.(1) lit.c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

         Art.1. Se aprobă Documentaţia pentru avizarea lucrărilor de intervenţie pentru  obiectivul “Modernizare DJ 162, km 28+633-35+833, Visuia - Silivaşu de Câmpie, judeţul Bistriţa-Năsăud”, elaborată de către S.C.”TAFFO” S.R.L.  Baia Mare, cuprinsă în Anexa nr. 1.                                                                                                                                                                               
Art.2. Se aprobă Indicatorii Tehnico-Economici aferenţi obiectivului: “Modernizare DJ 162, km 28+633-35+833, Visuia - Silivaşu de Câmpie, judeţul Bistriţa Năsăud”, cuprinşi în Anexa nr. 2.                                                                                                                                                  

Art.3. Anexele nr. 1 şi 2 fac parte integrantă din prezenta hotărâre.
Art.4. Prezenta hotărâre a fost adoptată cu un număr de 21 voturi « pentru ».
Art.5. Cu ducerea la îndeplinire a prevederilor prezentei hotărâri se încredinţează Serviciul administrare drumuri, lucrări publice şi Direcţia economică din cadrul Consiliului Judeţean Bistriţa-Năsăud. 
Art.6. Prezenta hotărâre se comunică prin grija Serviciului administraţie şi relaţii publice cu:
- Direcţia tehnică investiţii, lucrări publice;

- Serviciul administrare drumuri, lucrări publice;
- Direcţia economică;
- Instituţia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN

